
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
Anotācijas (ex-ante) nosaukums
	Iebildums
Nav noteikta skaidra kārtība, kā notiek pārtikas transportēšana no uzglabāšanas vietām līdz pašvaldību izsniegšanas punktiem, kā arī nav definēta par to atbildīgā institūcija.
Anotācijā sniegti tikai pieņēmumi, nevis regulējums.
Piedāvātā redakcija
-
	Aino Salmiņš (LPS)

	2.
	Noteikumu konsolidētā versija
 Noteikumi par iedzīvotāju nodrošināšanu ar pārtiku valsts apdraudējuma gadījumā
	Iebildums
Vienots datu avots (CSP) var neatspoguļot faktisko situāciju pašvaldībās, radot neprecizitātes pārtikas apjomu plānošanā. Aicinām papildināt regulējumu, paredzot, ka pārtikas nodrošinājuma plānošanā papildus CSP datiem tiek izmantoti arī pašvaldību sniegtie aktuālie dati par iedzīvotāju skaitu un struktūru.
Piedāvātā redakcija
-
	Sandra Bērziņa (LPS)

	3.
	Noteikumu konsolidētā versija
1. Noteikumi nosaka:
	Iebildums
Regulējumā nav noteikti principi vai kritēriji pārtikas rezervju sadalei pa teritorijām.
Piedāvātā redakcija
Papildināt noteikumus ar normu, nosakot, ka pārtikas rezervju plānošanā tiek ņemti vērā reģionālie riski, iedzīvotāju sadalījums un iespējamie evakuācijas scenāriji, nodrošinot rezervju pieejamību visā valsts teritorijā.
	Aino Salmiņš (LPS)

	4.
	Noteikumu konsolidētā versija
1. Noteikumi nosaka:
	Iebildums
Nav skaidri noteikta atbildība par pārtikas transportēšanu no uzglabāšanas vietām līdz pašvaldību izsniegšanas punktiem
Piedāvātā redakcija
Papildināt noteikumus ar normu, nosakot pārtikas rezervju transportēšanas organizēšanas kārtību, tostarp atbildīgo institūciju vai sadarbības modeli starp valsts institūcijām, pašvaldībām un komersantiem.
	Aino Salmiņš (LPS)

	5.
	Noteikumu konsolidētā versija
1. Noteikumi nosaka:
	Iebildums
Nav noteikts princips, vai pašvaldībām ir prioritāra piekļuve savā teritorijā izvietotajām rezervēm.
Piedāvātā redakcija
Papildināt noteikumus ar normu, nosakot pārtikas rezervju izmantošanas prioritātes principus, tostarp izvērtējot iespēju prioritāri izmantot konkrētajā reģionā izvietotās rezerves.
	Aino Salmiņš (LPS)

	6.
	Noteikumu konsolidētā versija
1. Noteikumi nosaka:
	Iebildums
Regulējums neparedz, ka pārtikas devas jābūt iepriekš sagatavotām, kas var radīt būtiskus kavējumus krīzes situācijā.
Piedāvātā redakcija
Papildināt noteikumus ar normu, nosakot, ka pārtikas rezervju veidošanā tiek nodrošināta iespēja tās iepriekš komplektēt standartizētās piegādes vienībās vai nodrošināt to ātru komplektēšanu krīzes situācijā.
	Aino Salmiņš (LPS)

	7.
	Noteikumu konsolidētā versija
1. Noteikumi nosaka:
	Iebildums
LPS uztur iebildumus, ka Noteikumu projekts nesniedz pietiekamu risinājumu ilgstoša valsts apdraudējuma vai militāras krīzes gadījumiem, jo paredz tikai vienas dienas pārtikas normas un neietver sasaisti ar evakuācijas, civilās aizsardzības un valsts drošības plāniem.bet nepasaka, cik dienām sistēma faktiski jāspēj strādāt. Trūkst integrēta pārtikas nodrošinājuma modeļa ilgtermiņa krīzēm (blokāde, loģistikas pārrāvumi u.c.).
Pašreizējā redakcijā būtiskie funkcionālie risinājumi faktiski tiek atstāti ārpus regulējuma (uz plānošanas dokumentiem, līgumiem vai turpmāku rīcību), kas rada risku sistēmas darbspējai krīzes situācijā.
Piedāvātā redakcija
-
	Sandra Bērziņa (LPS)



